Bosta jiftakru meta Connery kien ġie f'pajjiżna fl-2002 biex tinġibed xena ta' "The League of Extraordinary Gentlemen" Bosta kienu dawk li nħasdu hekk kif ġriet l-aħbar tal-mewt tal-attur leġġendarju Sean Connery fl-età ta' 90 sena. Ħafna jiftakru wkoll meta Connery kien ġie f'pajjiżna f'Awwissu tal-2002 biex fuq medda ta' tlett ijiem tinġibed xena minn film fix-Xlendi, Għawdex. Il-film kien ġab flimkien lil uħud mill-aktar eroj popolari mid-dinja tal-fantaxjenza u tal-avventura, bil-għan li jsalvaw lill-imperu Brittaniku mill-periklu ta' għadu enigmatiku li ried li jkollu d-dominju tad-dinja.